Katarína Koščová

**Katarína Koščová** (* 11. február 1982, Prešov) je slovenská speváčka, víťazka súťaže Slovensko hľadá Superstar z roku 2005. Jej sestra Veronika je herečka a speváčka.

## Zo života
Katarína Koščová má ukončené magisterské štúdium na Filozofickej fakulte Prešovskej univerzity odbor filozofia – estetika. Spievať začala spolu so sestrou Veronikou Koščovou v britsko-slovenskej skupine Heaven’s Shore. V roku 2004 sa prihlásila do súťaže Slovensko hľadá Superstar. V apríli 2005 s počtom SMS 611&nbsp;886 túto súťaž vyhrala. Po skončení súťaže finalisti absolvovali koncertné turné po Slovensku, záznam z neho vyšiel na DVD. Katka na DVD spieva piesne „You oughta know“, „You had me“ a „Rome wasn't built in a day“.

V diváckej ankete Slávik 2005 bola Katarína Koščová nominovaná v kategórii speváčka a umiestila sa na štvrtom mieste. V tomto ročníku získala aj cenu *Objav roka 2005*. Neskôr získala cenu mesta Prešov. V tomto meste každoročne organizuje benefičný koncert s názvom *[[Resuscitácia Prešov]].*

V súčasnosti Katka Koščová koncertuje najmä po Slovensku, Česku a Poľsku. V roku 2011 nahrala pieseň „Štědrý večer“, duet s českým spevákom Vojtěchom Dykom, ktorý bol zrealizovaný pre projekt producenta a textára Michala Horáčka ''Český kalendář''.

Česká kapela Nerez pod názvom Neřež v roku 2012 oslavovala 30. výročie svojho vzniku a účinkovala aj spolu s Katarínou Koščovou, ktorá zaspievala pesničky Zuzany Navarovej. V apríli toho roku účinkovala Katka Koščová v sérii deviatich koncertov, ktoré sa konali v Česku a na Slovensku. Pravidelne vyjadruje podporu LGBT komunite. 

## Diskografia
* 2005 – *[[Ešte sa nepoznáme]]* – Sony BMG, CD
* 2006 – *[[Naboso]]* – Sony BMG, CD
* 2009 – *[[Nebotrasenie]]* – Slnko records SZ 0031 2 331, CD 
* 2009 – *[[Uspávanky]]* – Katarína Koščová, Martin Husovský, Veronika Husovská – Slnko Records 1573 001-2, CD 
* 2012 – *[[Štedrý večer (album)|Štedrý večer]]* – Slnko records 1573-003-2, CD 
* 2012 – ''Vlakem na Kolín'' (Live) – Neřež & Katka Koščová
* 2014 – *[[Oknom]]* – Slnko records 1573-005-2, CD
* 2017 – ''Naživo'' – Katarína Koščová, Marián Geišberg, Martin Geišberg, Marek Geišberg, Marek Špiner – CD
* 2019 – *[[Hranica dažďa]]* – Katarína Koščová, Daniel Špiner – Not On Label – 
; Single
* 2005 – „Katka“
* 2005 – „Pehatá“
* 2005 – „Kolko ešte krát“
* 2006 – „Posledná“
; Spolupráca na albumoch
* 2005 – *Kým vieš snívať – Superstar Top 11* – Ariola, BMG Czech Republic, cd singel (spev: Katarína Koščová, Martin Kelecsényi, Martina Schindlerová, Miro Jaroš, Peter Konček, Peter Kotuľa, Petra Humeňanská, Róbert Mikla, Samuel Tomeček, Tomáš Bezdeda, Zdenka Predná).
* 2005 – *[[SuperTour 2005]]*
* 2005? – *Ponuka – [[Cyril Jančišin]]* – Rosa Slovensko, CD, gospelový muzikál 
* 2005 – *[[Super Vianoce]]*
* 2007 – *[[Slavonix]]* – Sony BMG – 07. „A ja taka čarna“ – Katarína Koščová a Veronika Koščová/14. „Na košickej turni“ – Katarína Koščová a Martin Hudec
* 2009 – *[[Príbeh nekončí & to najlepšie 2005 – 2009]]* – Sony Music, CD, 02. „Pehatá“ – Katka Koščová
* 2013 – *[[Český kalendář]] –* Michal Horáček – Kudykam, s.r.o., 2CD, 1–13. „Přes most bez punčoch“ – Katarína Koščová, 2–15. „Štědrý večer“ – Katarína Koščová & Vojtěch Dyk

## Referencie

## Pozri aj
* Slovensko hľadá Superstar

## Iné projekty

## Externé odkazy
* Oficiálny web
* Katarína Koščová: „Chcela som nakrútiť príjemný album, to je všetko...“ –Rozhovor na musicX.sk (2005)
* Katarína Koščová: „Doba nie je až taká príšerná“ – rozhovor v časopise Populár (2015)


Kategória:Osobnosti z Prešova
Kategória:Slovenské popové speváčky
Kategória:Slovenské džezové speváčky
Kategória:Slovenskí speváci-skladatelia
Kategória:Slovenskí skladatelia modernej hudby
Kategória:Slovensko hľadá Superstar
Kategória:Súrodenci v hudbe
Kategória:Absolventi Filozofickej fakulty Prešovskej univerzity v Prešove